Voznessenje
Voznessenje (vepsa Ust'ka) on alev Venemaal Leningradi oblastis Podporožje rajoonis, Voznessenje linnaasunduse halduskeskus. Asub Sviri ääres kohas, kus jõgi Äänisjärvest välja voolab. Alev on nime saanud 1563–1764 lähedal asunud kloostri järgi. 1927–1954 oli Voznessenje rajooni keskus. 2023. aasta alguses oli alevi elanike arv 2199. Voznessenjes asub jõesadam. Alevit läbib Petroskoi-Ošta maantee.